Diari Oficial de la Generalitat Valenciana


Sumari del DOGV 5383, del 08-11-2006 (2006/11576)

Bases de la convocatòria de tres places d'auxiliar administratiu.
-----------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11990


Data del document
:   29-09-2006

Organisme emissor
:   Ajuntament d'Aielo de Malferit

Tipus de document
:   Convocatòria

Anàlisi jurídica

 Descriptors 

:   * Aielo de Malferit
    * concurs administratiu
    * administració local
    * professió administrativa

Bases de la convocatòria de tres places d'auxiliar administratiu. [2006/A11889]  
Per acord de la Junta de Govern Local, en sessió ordinària celebrada el dia 27 de setembre de 2006, han sigut aprovades les bases específiques per a la provisió de tres places d'auxiliar administratiu vacants en la plantilla, mitjançant concurs oposició:  
Bases per a la provisió de tres places d'auxiliar administratiu   
Primera. Objecte de la convocatòria  
L'objecte d'aquesta convocatòria és la provisió en propietat de tres places d'auxiliar administratiu d'administració general, grup de titulació D, de naturalesa funcionarial, vacantes en la plantilla de personal de l'Ajuntament d'Aielo de Malferit. El sistema selectiu serà el de concurs oposició.  
Els objectius del lloc de treball són: la realització de totes aquelles tasques auxiliars de suport que es requerisquen per al correcte funcionament de l'àrea a què s'incorpore, així com la realització de treballs d'atenció al públic i administratius que es consideren oportuns.  
Les presents bases, una vegada aprovades per la Junta de Govern Local de la corporació, es publicaran íntegres en el Butlletí Oficial de la Província i en el Diari Oficial de la Generalitat, i un extracte d'aquestes es publicarà en el Boletín Oficial del Estado i al tauler d'anuncis de l'Ajuntament.  
Segona. Requisits dels aspirants  
Per a ser admesos o admeses a la realització de les proves selectives, els aspirants hauran de reunir els requisits següents:  
a) Tindre la nacionalitat espanyola o la d'algun dels restants estats membres de la Unió Europea o d'aquells estats en els quals siga d'aplicació la lliure circulació de treballadors i treballadores, en els termes previstos a la llei estatal que regula esta matèria, es a dir, Llei 17/1993, de 23 de desembre, modificada per la Llei 55/99, de 29 de desembre.  
b) Tenir complits 18 anys i no excedir de l'edat de jubilació forçosa.  
c) Estar en possessió del Graduat Escolar, Formació Professional de 1r grau o equivalent.  
d) No patir cap malaltia ni defecte físic que impedisca el normal desenvolupament de les funcions que corresponen al lloc. Aquells que tinguen la condició de minusvàlids deuran acreditar, amb caràcter previ a l'inici del procediment de selecció, la seua aptitud en la forma determinada a l'article 38.3 de la Llei 13/1982, de 7 d'abril, i en cas contrari no seran admesos.  
e) No haver estat separat, per mitjà d'expedient disciplinari, del servei de qualsevol administració pública, ni trobar-se inhabilitat per a l'exercici de les funcions públiques.  
f) Estar en possessió del nivell elemental de coneixements de valencià, expedit per la Junta Qualificadora de Coneixements de Valencià.  
Tots aquests requisits s'hauran de complir en el moment de la finalització del termini per a la presentació de sol·licituds i mantindre's durant tot el procés selectiu, fins al moment de la seua presa de possessió.  
Tercera. Presentació de sol·licituds  
Les instàncies per sol·licitar participar en el concurs oposició s'hauran d'adreçar a la Presidència de la corporació, en el termini de 20 dies naturals, comptats a partir de l'endemà de la publicació de l'extracte de la convocatòria al Boletín Oficial del Estado.  
Les instàncies es presentaran al Registre General de l'Ajuntament d'Aielo de Malferit i, també podran presentar-se igualment en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tenint en compte les modificacions introduïdes per la Llei 4/1999, de 13 de gener.  
L'Ajuntament facilitarà gratuïtament el model d'instància per participar en les proves selectives.  
Els aspirants hauran d'abonar, abans de presentar la instància, a la Tresoreria Municipal o en el compte corrent que s'establisca, els drets d'examen que es fixen en 60 euros, i adjuntar el resguard acreditatiu de l'ingrés.  
Els aspirants hauran de manifestar a la instància que compleixen totes i cadascuna de les condicions exigides a la base segona, referides a la data en què finalitze el termini de presentació d'aquestes, i que es comprometen a prestar el preceptiu jurament o promesa. En qualsevol moment els interessats podran ser requerits per efectuar les comprovacions escaients. Així mateix, deuran indicar a la sol·licitud els mèrits que al·leguen i adjuntar els documents acreditatius d'aquestos en el moment de presentar-la, la titulació acadèmica de Graduat Escolar o FP1 i el nivell de coneixements de valencià corresponents al nivell elemental. També haurà d'aportar-se un curriculum vitae.  
Quarta. Admissió d'aspirants  
Finalitzat el termini de presentació de sol·licituds, i en el termini màxim d'un mes, l'alcaldessa presidenta dictarà una resolució en què declararà aprovada la relació provisional d'admesos i exclosos, que es farà pública en el Butlletí Oficial de la Província i al tauler d'anuncis de l'Ajuntament, i concedirà un termini de 10 dies hàbils a l'efecte de reclamacions, que seran resoltes per l'Alcaldia i fetes públiques de la manera indicada anteriorment.  
Si, transcorregut el termini de 10 dies hàbils, a comptar des de l'endemà de la publicació de la llista provisional, no s'ha presentat cap reclamació, la llista provisional esdevindrà definitiva i es farà pública en el Butlletí Oficial de la Província, així com la composició nominal del tribunal i les dates de la realització de les proves.  
Esta última publicació servirà de notificació a efecte d'impugnacions i recursos  
Cinquena. Tribunal qualificador  
Estarà constituït pels membres següents.  
President/a: l'alcaldessa presidenta o regidor en qui delegue.  
Secretari/ària: la de l'Ajuntament o el funcionari/ària en qui delegue, que actuarà a mes com a vocal.  
Vocals:  
. Un representant de l'administració del Govern Valencià, designat per la Direcció General d'Administració Local de la Conselleria de Justícia, Interior i Administracions Públiques.  
. Dos regidors nomenats per l'alcaldessa  
. Un funcionari de la mateixa escala i que ha de pertànyer a una subescala igual o superior a la del lloc convocat, designat per l'Alcaldia.  
. Un representant dels treballadors   
La designació dels membres del tribunal inclourà la dels seus respectius suplents i es farà pública juntament amb la llista definitiva d'admesos i exclosos.   
El tribunal no es podrà constituir ni actuar sense l'assistència de la meitat més un dels seus membres.  
El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisca, que col·laboraran amb el tribunal i tindran veu però no vot.  
Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, aquests s'abstindran d'intervenir i notificaran aquesta circumstància a l'Alcaldia; així mateix, els aspirants podran recusar-los en la forma prevista en l'article 29 d'aquesta llei.  
En el seu funcionament el tribunal s'haurà d'ajustar al que es disposa en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú. A l'efecte de la meritació de dietes, el tribunal tindrà la categoria tercera, de conformitat amb el que estableix el Reial Decret 462/2002, de 24 de maig, sobre indemnitzacions per raó del servei.  
Sisena. Començament i desenvolupament de les proves  
La data, l'hora i lloc de realització de les proves, juntament amb la relació admesos i exclosos i la composició del tribunal es publicarà en el Butlletí Oficial de la Província i al tauler d'anuncis de l'Ajuntament.  
Les proves no podran començar fins transcorreguts almenys 10 dies des de la publicació de la data, hora i lloc de l'inici del primer exercici.  
Una vegada començades les proves selectives, no serà obligatòria la publicació dels successius anuncis de la resta d'exercicis i incidències en el Butlletí Oficial de la Província. Aquests anuncis hauran de ser fets públics pel tribunal al local on s'hagen realitzat les proves anteriors i al tauler d'anuncis de l'Ajuntament, amb una antelació mínima de 12 hores, si es tracta del mateix exercici, o de 72 hores, si se'n tracta d'un nou.  
Els aspirants seran convocats en crida única; la no-presentació d'un opositor determinarà la seua exclusió del procediment selectiu.   
L'ordre d'actuació en exercicis que siguen conjunts serà per ordre alfabètic.  
El tribunal podrà demanar en qualsevol moment que cada aspirant acredite la seua identitat, per la qual cosa hauran d'anar proveïts del document nacional d'identitat.  
Entre la finalització d'un exercici i el començament del següent haurà de transcórrer un termini mínim de 48 hores i un màxim de 20 dies naturals.  
Setena. Exercicis de l'oposició  
a) Fase d'oposició  
La fase d'oposició constarà d'un exercici obligatori i eliminatori que tindrà dues parts:  
1ª part: consistirà en un qüestionari de 60 preguntes, amb 4 respostes alternatives cadascuna, sent sols una d'elles correcta, sobre el temari que figura a l'annex I d'esta convocatòria. Per a la realització d'esta part els aspirants disposaran d'un temps màxim de 40 minuts. Es qualificarà amb un màxim de 30 punts.  
2ª part: consistirà en el desenvolupament d'un tema dels proposats a l'annex I, en el termini màxim de 60 minuts. El tribunal proposarà dos temes, havent de desenvolupar cada opositor un dels dos temes proposats. Es qualificarà amb un màxim de 30 punts.  
Per superar aquesta fase i, per tant, passar a la fase de concurs, els aspirants hauran d'obtindre un mínim de 30 punts de qualificació final de la fase, i a la seua vegada, un mínim de 10 punts a cadascuna de les parts de l'exercici.  
La qualificació final d'esta fase serà la resultant de sumar les puntuacions obtingudes a les dos parts de l'exercici.  
Per a la correcció de la primera part de l'exercici es tindran en compte les respostes errònies. Els criteris seran els següents:  
. Resposta correcta = 0,50 punts.  
. Resposta errònia penalitzarà 0,15 punts.  
. Les respostes sense contestar o contestades més d'una vegada no puntuaran  
b) Fase de concurs  
En aquesta fase, que sols s'aplicarà a qui haja superat la fase d'oposició, es valoraran fins un màxim de 40 punts els següents mèrits a la data de finalització de presentació de sol·licituds:  
A. Experiència professional: màxim 32 punts.  
. 0,40 punts per mes complet treballat a l'Ajuntament d'Aielo de Malferit, en feines relacionades amb el lloc a cobrir.  
. 0,05 punts per mes complet treballat en altres administracions públiques.  
Estos serveis deuran acreditar-se mitjançant certificat oficial de l'òrgan corresponent en què es faça constar el temps treballat.  
B. Formació: Màxim 8 punts.  
1. Valencià: màxim 4 punts.  
El coneixement del valencià es valorarà fins un màxim de 4 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb la següent escala:  
. Grau mitjà: 3 punts  
. Grau superior: 4 punts  
La valoració del coneixement del valencià s'efectuarà puntuant exclusivament el nivell més alt obtingut.  
2. Titulació acadèmica: màxim 4 punts.  
Per la possessió del títols acadèmics oficials superiors a l'exigit en la convocatòria per pertànyer al grup D, a raó de 2 punts per títol, fins un màxim de 4 punts.  
En tot cas la puntuació màxima a obtindre, per formació, no podrà superar els 8 punts.  
Huitena. Qualificacions.  
Les qualificacions de cada exercici es faran públiques en el mateix dia i seran exposades al tauler d'anuncis.  
Finalitzades les qualificacions de cada exercici, en el mateix dia que s'adopten els acords corresponents, seran exposades al tauler d'anuncis i a la resta de llocs que assenyala la llei.  
D'acord amb el que es preveu en l'article 4.5 del Decret 33/1999 del Consell de la Generalitat Valenciana, la relació d'aspirants que han superat les proves es formarà amb els que, havent realitzat tots els exercicis obligatoris, hagen superat els que tinguen caràcter d'eliminatori, sumant a cadascú les puntuacions obtingudes en l'exercici no eliminatori més la puntuació obtinguda en la fase de concurs. Aquesta relació començarà amb l'aspirant que haja obtingut d'aquesta forma la puntuació total més alta i acabarà, si escau, quan el nombre d'inclosos en aquesta coincidisca amb el nombre de llocs convocats. Si el nombre d'aspirants detallats d'aquesta forma és inferior al de places convocades, les no cobertes es declararan desertes.  
El tribunal elevarà a l'Alcaldia proposta de nomenament dels aspirants aprovats.   
Novena. Presentació de documents i nomenament.  
L'aspirant proposat presentarà en Secretaria, dins del termini de 20 dies naturals, comptadors des de la publicació de la llista d'aprovats, els documents acreditatius del compliment dels requisits exigits per a prendre part en l'oposició i que són els següents:  
a) Certificat de naixement, expedit pel registre civil corresponent o fotocòpies del document nacional d'identitat, o passaport, que es presentarà juntament amb l'original per a la seua compulsa.  
b) Còpia compulsada del títol exigit.  
c) Certificat del Registre Central de Penats i Rebels, referit a la data de finalització de les proves selectives.  
d) Declaració dels serveis mèdics de no patir cap malaltia ni defecte que li impedisca el normal exercici de les seus funcions.  
e) Declaració jurada de no haver estat separat per mitjà d'expedient disciplinari de qualsevol administració pública, com també de no haver estat inhabilitat per a l'exercici de funcions públiques per sentència ferma.  
f) Declaració de l'interessat de no desenvolupar cap lloc o activitat en el sector públic dels delimitats per l'article primer de la Llei 53/84, on indicarà així mateix que no realitza cap activitat privada incompatible o subjecta a reconeixement d'incompatibilitat.  
Qui tinga la condició de funcionari estarà exempt de presentar aquesta documentació i serà suficient un certificat de l'organisme on es preste servei, per tal d'acreditar les circumstàncies de l'expedient.  
Si en el termini concedit amb aquest efecte no es presenta la documentació requerida, l'aspirant proposat no podrà ser nomenat funcionari i quedaran anul·lades totes les actuacions, sense perjudici de les responsabilitats en què haja pogut incórrer per falsedat en la sol·licitud.  
Els nomenats, després de la formulació prèvia del jurament o promesa a quà fa referència l'article 32.c de la Llei de la Funció Pública Valenciana, hauran de prendre possessió del seu lloc de treball en el termini de 20 dies, comptadors des de l'endemà de la notificació del seu nomenament. Si no prenen possessió dins del termini assenyalat, sense causa justificada, s'entendrà que renuncien als seus drets sobre la plaça i no tindran condició de funcionaris.  
Deu. Normativa aplicable  
El procés selectiu s'ajustarà a allò que es disposa en aquestes bases, i en allò que no estiga previst, es regirà per la Llei 30/1984, de 2 d'agost; per la Llei 7/1985, de 2 d'abril; pel Reial Decret Legislatiu 781/1986, de 18 d'abril; pel Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana; pel Decret 33/1999, de 9 de març, del Consell de la Generalitat Valenciana, pel Reial Decret 896/1991, de 7 de juny; pel Reial Decret 364/1995, de 10 de març, i per la resta de les disposicions legals i reglamentàries aplicables a aquestes bases, i supletòriament, per tota la legislació estatal i autonòmica reguladora d'aquesta matèria, i el tribunal queda facultat per a resoldre els dubtes que es presenten.   
Onze. Recursos  
Contra aquestes bases i la corresponent convocatòria, actes que posen fi a la via administrativa, es podrà interposar potestativament un recurs de reposició en el termini d'un mes, comptador des de l'endemà de la publicació d'aquestes bases en el Butlletí Oficial de la Província, o directament un recurs contenciós administratiu, davant l'òrgan competent de la jurisdicció contenciosa administrativa de la Comunitat Valenciana, en el termini de dos mesos comptadors igualment des de la publicació d'aquest edicte en el Butlletí Oficial de la Província.  
Si s'ha interposat un recurs de reposició i s'exhaureix el termini d'un mes des de la interposició d'aquest, comptador des de l'endemà de la interposició del recurs de reposició, sense que aquest s'haja resolt, es podrà entendre que s'ha desestimat i es podrà interposar un recurs contenciós administratiu, a la seua elecció, davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la resolució expressa del recurs de reposició.   
ANNEX I  
A) Bloc I. Matèries comunes  
Tema 1. La Constitució espanyola del 1978. Estructura i contingut. Principis fonamentals. Reforma de la Constitució. El Tribunal Constitucional.  
Tema 2. La Corona. Les Corts Generals. El Govern i l'administració. Les relacions entre el Govern i les Corts. El poder judicial.   
Tema 3. Drets i deures fonamentals dels espanyols. Regulació constitucional. Garantia i suspensió dels drets i llibertats.  
Tema 4. Organització territorial de l'estat. Les comunitats autònomes: constitució i competències. Els estatuts d'autonomia.  
Tema 5. La Unió Europea. Antecedents. Organització. Història.  
Tema 6. Sotmetiment de l'administració a la llei i al dret. Fonts del dret públic. Jerarquia del dret.  
Tema 7. L'acte administratiu. Motivació i notificació. Eficàcia i validesa de l'acte administratiu. Revisió dels actes administratius.  
Tema 8. El procediment administratiu: introducció. Dimensió temporal i fases del procediment. Els recursos administratius: principis general i classes de recursos.   
Tema 9. El règim local espanyol. Organització provincial. Competències.  
B) Bloc II. Matèries específiques  
Tema 10. La província al règim local. Organització provincial. Caràcters i atribucions dels òrgans provincials.  
Tema 11. El municipi: conceptes i elements. El terme municipal. La població i l'empadronament.  
Tema 12. El personal al servei de l'administració local. El personal funcionari: selecció i organització. El personal no funcionari.  
Tema 13. Drets dels funcionaris públics locals. Drets econòmics. Dret de sindicació. Deures dels funcionaris públics locals. Les incompatibilitats.  
Tema 14. Els béns de les entitats locals. Béns de domini públic, béns patrimonials i bens comunals.  
Tema 15. Els contractes a l'administració local: règim legal i elements, la selecció del contractista. Procediments i formes d'adjudicació. Garantia provisional i definitiva. Drets i deures del contractista i l'administració.  
Tema 16. El procediment administratiu local. Comunicacions i notificacions. El registre d'entrada i eixida dels documents.  
Tema 17. Funcionament dels òrgans col·legiats locals. Convocatòria i ordre del dia. Certificats d'acords.  
Tema 18. Les hisendes locals: els recursos de les entitats locals. Les ordenances fiscals.   
Tema 19. Els pressupostos locals. El cicle pressupostari a les entitats locals. Documents comptables que intervenen en el cicle pressupostari. Principis pressupostaris.  
Tema 20. Història d'Aielo. Història local. Societat i economia. Edificis i serveis municipals.  
Aielo de Malferit, 29 de setembre de 2006.. L'alcaldessa: Cristina Mira Malchirant.